Алматының бірқатар мектебінде бастауыш сыныптардың сабақтары тоқтатылды
DATE: 10:51, 25 Қаңтар 2018 | GMT +5
TITLE: Алматының бірқатар мектебінде бастауыш сыныптардың сабақтары тоқтатылды
URL: https://kaz.inform.kz/news/almatynyn-birkatar-mektebinde-bastauysh-synyptardyn-sabaktary-toktatyldy_a3133258/
META: DATE: 10:51, 25 Қаңтар 2018 | GMT +5
TOTAL WORDS: 109
AUTHOR(S):
TEXT: Алматы қаласы Білім басқармасы Алатау ауданы «зарявосток» ықшамауданындағы №150 мектепте, Бостандық ауданы Нұрлытау ықшам ауданындағы №190-шы және «Қазақфильм» ықшам ауданындағы №88, №70 мектептерде сабақтарды уақытша тоқтатқан. Сонымен қатар, Білім басқармасының шешімімен Наурызбай ауданы Қарағайлы ықшам ауданындағы №192 мектеп пен Медеу ауданы Алатау ауылындағы №7 мектепте бастауыш сыныптары мектепке бармайтын болды. Ләззәт Жылқыбаеваның айтуынша, бұл мектептер Алматының тауға жақын ықшам аудандарында орналасқан. «Мәселен, «Қазақфильмде» таңғы 5-те -29 градус болған. Осыған байланысты таңертең бірқатар мектепте бастауыш сыныптарда сабақ тоқтату туралы шешім шығардық», - деді ол. Айта кетейік, кеше Алматы қаласы бойынша ТЖД баспасөз қызметінің жетекшісі Сандуғаш Баймұхамбетова -25 градус аязға екпінді жел қосылғанда Алматы мектептеріндегі бастауыш сыныптарда сабақ тоқтатылатынын ескерткен болатын
